Rješenje Općeg suda od 6. kolovoza 2024. – UniCredit Bank/SRB
(predmet T-446/23)1
„Ekonomska i monetarna unija – Bankovna unija – Jedinstveni mehanizam za sanaciju kreditnih institucija i određenih investicijskih društava (SRM) – Jedinstveni fond za sanaciju (SRF) – Odluka SRB-a o izračunu ex ante doprinosâ za razdoblje doprinosa 2023. – Članak 70. stavak 2. Uredbe (EU) br. 806/2014 – Očito osnovana tužba – Vremensko ograničenje učinaka presude”
Jezik postupka: njemački
Stranke
Tužitelj: UniCredit Bank GmbH, prije UniCredit Bank AG (München, Njemačka) (zastupnici: F. Kruis i N. Bartmann, odvjentici)
Tuženik: Jedinstveni sanacijski odbor (zastupnici: J. Kerlin, C. Flynn i T. Wittenberg, agenti, uz asistenciju G. Coppoa i K. Bongsa, odvjetnika)
Intervenijenti u potporu tuženiku: Europski parlament (zastupnici: J. Etienne i G. Bartram, agenti), Vijeće Europske unije (zastupnici: J. Haunold, A. Westerhof Löfflerová i J. Bauerschmidt, agenti)
Predmet
Tužbom na temelju članka 263. UFEU-a tužitelj zahtijeva poništenje Odluke Jedinstvenog sanacijskog odbora (SRB) SRB/ES/2023/23 od 2. svibnja 2023. o izračunu ex ante doprinosa Jedinstvenom fondu za sanaciju (SRF) za 2023., u dijelu u kojem se ona na njega odnosi.
Izreka
Poništava se Odluka Jedinstvenog sanacijskog odbora (SRB) SRB/ES/2023/23 od 2. svibnja 2023. o izračunu ex ante doprinosâ Jedinstvenom fondu za sanaciju (SRF) za 2023. u dijelu u kojem se ona na odnosi na društvo UniCredit Bank GmbH, prije UniCredit Bank AG.
Učinci odluke SRB/ES/2023/23 u dijelu u kojem se ona odnosi na društvo UniCredit Bank GmbH održavaju se na snazi sve dok SRB ne poduzme potrebne mjere kako bi se postupilo u skladu s ovim rješenjem, i to u razumnom roku koji ne može biti dulji od šest mjeseci računajući od dana pravomoćnosti ovog rješenja.
SRB će, uz vlastite troškove, snositi i troškove društva UniCredit Bank GmbH.
Europski parlament i Vijeće Europske unije snosit će vlastite troškove.
____________
1     SL C 321., 11.9.2023.